237 
potrebno, da upoznamo sve te organizme; odatle se je razvila 
sistematika. A kako je organski svijet po nuždnoj divergenciji 
karaktera mnogobrojan i mnogoličan, bilo je dosta posla, dok su 
se ispitale sve te živolinje i biline, što ih danas poznajemo. Uz 
to, kad se već bavilo oblikom, stalo se prodirati sve dublje i u 
druge pojave oblika: u nutarnju organizaciju — anatomiju i hi- 
stologiju — i napokon se stao istraživati način postanka toga 
oblika ili embriologija. Morfologija je dakle direktno došla poslije 
sistematike, a ovo nam oboje daje još dosta posla, pak se s toga 
nije imalo još ni pravo vremena, da se dublje prodre i u druge 
pojave organske prirode; s toga je i biologija gotovo najmanje 
obradjena. A od nje upravo očekujemo najveće praktične koristi. 
Ipak već i danas naziremo, kakva je velevazna zadaća zapala 
Grustaceje u biologiji, respektive u bilanciji ekonomije prirodne. 
Zbog toga, što se Crustacei poglavito hrane organskim sub- 
stancijama, zatiru sav gnjilez i smrad u vodama, vrše oni pre- 
težno službu javnoga saniteta. Oni čiste sve naše i slane i 
slatke vode; pri tome biju boj s drugim kužnim substancijama 
ili s drugim organizmima, koji živu na račun toga smrada, a 
bivaju opasni i upravo otrovni za više životinje, na pose pak i 
za čovjeka. Raci sami nisu nikada nigdje škodljivi; medju njima 
nema otrovnika, a kako ih je sva sila i gotovo na svakom mjestu, 
a uz to se i plode kao možda nijedna druga viša životinja, to 
su nam dobro došli pomagači u čišćenju cijele prirode. — Sjećam 
samo što bi bilo u lukama primorskih gradova, kamo utječu svi 
kanali i kamo se sav smrad i otpatci grada bacaju, da tu nema 
mnoštvo raka, koji u kratko vrijeme raztvore sav taj gad. Mnogi 
morski račići upravo su prozvani sanitetskom policijom, jer su 
njihovi ispitatelji rano već uvidjeli, koja im je zadaća. Boraveći 
na moru imao sam sam sgode uvjeriti se o tom. A mogu spo- 
menuti i primjera, kako njihova nazočnost u sladkim pitkim vo- 
dama ni najmanje ne smeta, nego po svoj prilici djeluje samo 
koristno. Tako smo pili na otoku Hvaru u franjevačkom samo- 
stanu vodu iz cisterne, u kojoj je sve vrvjelo od Daphnia, kao 
da si ih šakom u bocu sasuo. Pijući vodu hrustasmo zubima. 
crvene male račiće, a ipak nije ta voda nikomu naudila. Na suprot 
se cijeli otok, na kom se ljeti pije samo takva voda, može upravo 
ponositi svojim zdravstvenim stanjem i premda nisam vještak, 
usudio bih se tvrditi, da Hvar u zdravstvenom obziru ni naj- 
